# רקע

חוק אוויר נקי, התשס"ח - 2008 (להלן – "החוק") קובע כי מקורות פליטה המפורטים בתוספת השלישית לחוק, טעונים היתר פליטה. לפי סעיף 26 לחוק, ניתן לבצע שינויים בהיתר הפליטה, באופן יזום על ידי הממונה או לבקשת המפעל והכל בהתאם לתנאים המפורטים בסעיף. לפי סעיף 27 לחוק, ביצוע שינוי הפעלה משמעותי במקור הפליטה, טעון אישור הממונה בכתב.

# מטרה

מטרת נוהל זה לקבוע הנחיות לאופן הגשת בקשות לביצוע שינויים בהיתרי פליטה – שינוי הפעלה משמעותי, שינוי מהותי ושינויים שאינם עומדים בהגדרות אלה ומהווים שינויים אחרים להיתר הפליטה.

# הבסיס החוקי חוק אוויר נקי, תשס"ח-2008 (להלן – החוק) תקנות אוויר נקי (היתרי פליטה), התש"ע – 2010 (להלן – התקנות)

תקנות אוויר נקי (אגרות), התשע"א – 2010 (להלן –תקנות אגרות)

# הגדרות

**"אתר האינטרנט" –** אתר האינטרנט של המשרד להגנת הסביבה: https://www.gov.il/he/departments/ministry\_of\_environmental\_protection

"היתר פליטה", "בעל מקור פליטה", " זיהום אוויר", "מזהם", "ממונה", "מקור פליטה טעון היתר", " ערכי איכות אוויר", "ערכי פליטה", "פליטה", "רשות מקומית" – כהגדרתם בחוק.

**"הנחיות הממונה לטיפול בבקשה להיתר פליטה" –** הנחיות הממונה לטיפול בבקשה להיתר פליטה לפי סעיף 9(א) לתקנות אוויר נקי (היתרי פליטה), התש"ע -2010,על עדכוניהן מעת לעת, המפורסמות באתר האינטרנט של המשרד להגנת הסביבה;

**"נוהל בחינת סודיות מסחרית" –** נוהל בחינת סודיות מסחרית לפי חוק אוויר נקי -2011, על עדכוניו מעת לעת המפורסם באת האינטרנט;

**"רכז איכות אוויר" -** רכז איכות האוויר במחוז של המשרד להגנת הסביבה, שהוסמך כממונה לעניין הוראות החוק, כולן או חלקן;

"**שינוי הפעלה משמעותי**" – כמשמעותו בסעיף 27 (א) לחוק, שינוי במקור פליטה או באופן הפעלתו, לרבות בחומרי גלם שבהם נעשה שימוש במקור הפליטה, שיש בו כדי לשנות באופן משמעותי את פליטת המזהמים ממקור הפליטה לעומת ערכי הפליטה או שיש בו משום סטייה משמעותית מהגבלות אחרות שנקבעו בהיתר הפליטה, וכן כל הוספה או הרחבה של מיתקן במקור הפליטה, שאינה הוספה של מקור פליטה טעון היתר למקור פליטה קיים. מתקן לעניין זה – לרבות מתקן ייצור או מתקן עזר לייצור שעשויה להיות ממנו פליטה לאוויר ולמעט מתקני טיפול בפליטות לאוויר.

**"שינוי מהותי" –**

* שינוי שיבצע הממונה ביחס ליישום הטכניקה המיטבית הזמינה אם קיימת חריגה מתמשכת או חוזרת ונשנית מערכי סביבה או מערכי ייחוס, או אם צפויה חריגה כאמור במטרה למנוע ולצמצם את זיהום האוויר או אם סבר כי השינוי חיובי לקידום מטרות החוק (סעיף 26(ב)).
* שינוי שחלה חובה לפרסמו לציבור – הקלה בערכיי פליטה או שינוי מהותי אחר, המפורש ככלל על ידי המשרד כהקלה אחרת בתנאים שעניינה למשל בפליטות לא מוקדיות או בהסרת דרישה להתקנת אמצעים אחרים שעלולים להביא להרעה במצב הסביבה ביחס לתנאים המקוריים (סעיף 26(ד)).

**"שינוי אחר" –** שינוי בהיתר הפליטה או בתנאיו, שאינו שינוי הפעלה משמעותי ואינו שינוי מהותי שמבוצע ביוזמת המפעל או ביוזמת הממונה.

# מסמכים נלווים

1. "נוהל בחינת סודיות מסחרית" המפורסם באתר האינטרנט של המשרד;

# שיטה

הליך שינוי ההיתר יבוצע על ידי הממונה בשיתוף רכז איכות אוויר מהמחוז ונציג איגוד ערים או היחידה הסביבתית, למעט במקרים בהם במקור הפליטה ישנו מידע שגילוי עלול לפגוע בביטחון המדינה כמוגדר בסעיף 18(ד) בחוק, והכל כמפורט להלן:

1. **בקשה לשינוי מהותי או שינוי הפעלה משמעותי**
2. בעל מקור פליטה המבקש לבצע שינוי הפעלה משמעותי או מהותי, יגיש את המסמכים המפורטים להלן:
   1. טופס בקשה לביצוע שינוי הפעלה מהותי או משמעותי במקור פליטה (**ר' נספח א'**).
   2. הצהרת בעל מקור פליטה/ מנהל מקור פליטה, הנלווית לטופס הבקשה **(ר'** **נספח ג').**
   3. אישור תשלום אגרה או הודעה על תשלום אגרה, במידה ונדרשת אגרה, בהתאם לקבוע בתקנות אגרות.
   4. עדכון של מסמכי בקשה להיתר פליטה המתייחסים לפליטות, הפעילויות או המתקנים בהם ייחול השינוי המבוקש. המסמכים יוגשו בהתאם להנחיות הממונה לטיפול בבקשה להיתר בגרסתו העדכנית ביותר המפורסמת באתר האינטרנט. מסמכי הבקשה יכללו תיאורים מילוליים, תרשימים, טפסים ואסמכתאות ככל הנדרש, לרבות סקירה של מסמכי ייחוס עדכניים הרלוונטיים לשינוי.
   5. הממונה רשאי לדרוש, בכל עת, הגשת סקר סביבתי לבחינת ההשפעות הסביבתיות של השינוי המבוקש.
   6. כל מידע נוסף אשר ידרוש הממונה כדי להגיע להחלטה לעניין אישור השינוי המבוקש.
3. מאחר שבהתאם לחוק בקשה לשינוי מהותי או שינוי משמעותי בהיתר פליטה חייבות בפרסום לציבור, רשאי בעל מקור הפליטה להודיע לממונה על הימצאות סוד מסחרי במסמכי הבקשה, ולבקש כי הממונה ימנע מפרסום סוד זה. במקרה כזה, יגיש בעל מקור הפליטה את מסמכי הבקשה בשני עותקים:
   * + בקשה בה החלקים הסודיים מסומנים בצבע בולט לעין ובאופן ברור וקריא.
     + בקשה בה החלקים שהוגדרו כסוד מסחרי מושחרים.
     + כמו כן תוגש הצהרה בדבר קיומו של סוד מסחרי וחוות דעת המתייחסת ומנמקת את כל אחד מחמשת מרכיבי הסוד המסחרי בהתאם למפורט בנוהל לבחינת סודיות מסחרית המפורסם באתר האינטרנט.

נושא הפרסום של הסוד המסחרי ייבחן בהתאם לנוהל סודיות מסחרית של אוויר נקי.

1. הבקשה, לרבות כל המסמכים המצורפים, תוגש לכתובת דואר אלקטרוני heterayplita@sviva.gov.il או באופן אחר עליו יורה הממונה.
2. הממונה יבצע בדיקת שלמות להגשת כלל מסמכי הבקשה הרלבנטיים, בתוך 21 ימים, ויעביר לבעל מקור פליטה אישור על הגשת הבקשה בשלמותה, האישור יכלול משך טיפול צפוי בבקשה לשינוי. מצא הממונה כי ישנם חוסרים בבקשה שהוגשה יעביר לבעל מקור הפליטה מסמך המפרט את ההשלמות הנדרשות, גם זאת בתוך 21 ימים מעת הגשת הבקשה, ויקבע מועד להעברת ההשלמות שלא יעלה על 30 ימים.
3. לאחר שיאשר הממונה כי הבקשה אושרה בשלמותה. ייבחן הממונה את מהות הבקשה ואת האפשרות לאשרה, לרבות לאשרה בתנאים ויבקש מידע נוסף ככל הנדרש לשם בחינה זו ולשם קבלת החלטה. ככל שימצא הממונה כי ניתן לאשר את הבקשה בתנאים שדורשים שינוי בהיתר הפליטה הקיים, הממונה יפעל בהתאם לשלבים הבאים:
   1. יודיע לבעל מקור הפליטה על השינויים הנדרשים בהיתר הפליטה.
   2. יפרסם את החלטתו ואת טיוטת שינוי היתר להערות הציבור, בהתאם למפורט בסעיף 21 בחוק (שינוי משמעותי יפורסם למשך 45 ימים, שינוי מהותי ניתן לפרסם לזמן קצר יותר).
   3. ייבחן את הצורך בביצוע דיון פומבי על הערות הציבור שהתקבלו בהתאם לסעיף 21(ו) בחוק, לאחר שחלף המועד להגשת ההערות.
   4. יפרסם את השינוי בהיתר הפליטה לאחר חלוף המועד להגשת ההערות או לאחר קיום הדיון הפומבי, אם התקיים דיון.
4. ככל שימצא הממונה כי יש לאשר את הבקשה ולא נדרש שינוי בהיתר הקיים, הממונה יעביר לבעל מקור הפליטה אישור לבקשת השינוי בפעילות המפעל ויפרסם את הבקשה שהוגשה לביצוע השינוי.
5. מצא הממונה כי אין מקום לאשר את הבקשה לשינוי כפי שהוגשה, ימסור על כך הודעה מנומקת לבעל מקור הפליטה.
6. **בקשה לשינוי אחר**
7. בעל מקור פליטה המבקש לעשות שינוי בהיתר פליטה שאינו שינוי מהותי או שינוי משמעותי (שינוי אחר כהגדרתו בנוהל זה) נדרש להגיש את המסמכים הבאים:
8. טופס בקשה לשינוי היתר פליטה שאינו שינוי מהותי או שינוי הפעלה משמעותי **(ר' נספח ב')**.
9. אסמכתאות רלוונטיות לשינוי המבוקש, במידה ונדרש.
10. הבקשה, לרבות כל המסמכים המצורפים, תוגש לכתובת דואר אלקטרוני heterayplita@sviva.gov.il או באופן אחר עליו יורה הממונה.
11. ככל הנדרש יפנה הממונה לבעל מקור הפליטה לשם קבלת הבהרות או מסמכים נוספים ביחס לבקשה שהוגשה והכל לשם גיבוש החלטה בעניין.
12. בהתאם למסמכים שהוגשו, רשאי הממונה לקבוע כי הבקשה מהווה בקשה לשינוי מהותי או בקשה לשינוי הפעלה משמעותי. הודעה על כך תצא לבעל מקור הפליטה בפרק זמן שלא יעלה על 21 יום מיום קבלת הבקשה לשינוי. במקרים אלו בעל מקור הפליטה לפעול בהתאם למפורט לעיל ביחס לבקשות כאמור.
13. ככל שיחליט הממונה, כי אין לאשר את הבקשה כפי שהוגשה, תימסר על כך הודעה מנומקת לבעל מקור הפליטה וזאת תוך 30 ימים מיום הגשת הבקשה.
14. ככל שימצא הממונה כי יש לבצע שינויים בהיתר, תגובש טיוטת שינוי היתר. הטיוטה תועבר לבעל מקור הפליטה להערות, 30 ימים מיום קבלת הבקשה לשינוי, ויקבע מועד להעברת ההערות, שלא יעלה על 30 ימים.
15. ככל שימצא הממונה כי השינוי המבוקש אינו מצריך שינוי בהיתר, יעביר הממונה אישור בכתב על הגשת מסמכי הבקשה כנדרש.
16. לאחר בחינת ההערות יגבש הממונה, בפרק זמן שלא יעלה על 30 ימים מיום קבלת ההערות, נוסח סופי והשינוי יפורסם באתר האינטרנט של המשרד.
17. **שינוי מהותי ביוזמת הממונה**
18. לפי סעיף 26(ב) לחוק, רשאי הממונה לשנות, באופן מהותי, תנאי היתר פליטה אם סבר שלמקור הפליטה יש השפעה שלילית מתמשכת על הסביבה, הכוללת חריגה מערכי איכות אוויר וגרימת מפגעי זיהום אוויר, או אם סבר הממונה ששינוי היתר הפליטה יקדם את מטרות החוק. במקרים אלה, יגבש הממונה טיוטת שינוי היתר פליטה ויעבירו לבעל מקור הפליטה להערות. הערות בעל מקור הפליטה יידרשו בתוך 30 ימים. בתום הליך גיבוש טיוטת שינוי היתר וככל שנדרש לפי סעיף 26(ד) בחוק, תפורסם טיוטת השינוי להערות הציבור בהתאם למפורט בסעיף 21 בחוק, בשינויים המחויבים.
19. בתום תקופת הגשת הערות הציבור ייבחן הממונה אם נדרש דיון פומבי על הערות הציבור שהתקבלו בהתאם לסעיף 21(ו) בחוק, כפי שימצא מתאים בנסיבות העניין.
20. בתום הליך שיתוף הציבור אם נדרש, או בתום גיבוש נוסח השינוי, ולאחר קבלת הערות המפעל - יגובש שינוי סופי להיתר הפליטה, יועבר למפעל ויפורסם באתר האינטרנט של המפעל.
21. **אורכות ליישום דרישות**

בהתאם לקבוע בהיתרי הפליטה, רכז איכות אוויר רשאי לתת ארכות ליישום דרישות הקבועות בהיתר. ארכות אלה, לא יעלו על שלושה חודשים. ארכות מעבר לשלושה חודשים יועברו להחלטת הממונה. ארכה ליישום תנאים לתקופה העולה על חצי שנה תחייב הגשת בקשה לשינוי מהותי.

1. **לוחות זמנים לטיפול בשינוי היתר**
2. בדיקת שלמות בקשה לשינוי היתר, תושלם בתוך 21 ימים מיום קבלתה, ואז יודיע הממונה אם הבקשה שלמה או נדרשות השלמות, ככל שנדרשות השלמות הן יוגשו תוך תקופה שייקבע הממונה שלא תעלה על 30 ימים;
3. במידה ולאחר הגשת ההשלמות ובדיקת הבקשה מצא הממונה כי הבקשה כוללת את כל הפרטים והמסמכים ייתן הממונה למגיש הבקשה אישור בכתב על הגשתה בתוך 7 ימים, ממועד קבלת ההשלמות. במקרים חריגים, ובאישור רא"ג איכות אוויר, יודיע הממונה לבעל מקור הפליטה על עיכוב בבחינת ההשלמות ויעדכנו בתוך כמה זמן יסתיים הליך הבדיקה;
4. עם סיום בחינת המהות, פרק הזמן לכתיבת טיוטת שינוי היתר הפליטה ע"י הממונה לא יעלה על 30 ימים, ופרק הזמן להערות המפעל לטיוטה לא יעלה על 30 ימים.
5. ככל ויתקבלו הערות מפעל לטיוטת שינוי היתר הפליטה, הטמעת השינויים לא תעלה על 14 ימים.
6. משך פרסום טיוטת שינוי ההיתר להערות הציבור יהיה: 45 ימים בשינוי הפעלה משמעותי בשינוי מהותי ניתן לקבוע פרק זמן קצר מ-45 ימים ובכל מקרה לא יקבע פרק זמן קצר מ- 14 ימים.
7. בהעדר הערות ציבור או הערות מבעל מקור הפליטה, פרסום שינוי היתר סופי יעשה עד 7 ימים ממועד סיום הערות הציבור. ככל שיתקבלו הערות ציבור או הערות מבעל מקור הפליטה, פרסום שינוי היתר סופי יעשה עד 30 ימים ממועד סיום הערות הציבור. במקרים חריגים יודע הממונה לבעל מקור הפליטה על עיכוב בפרסום השינוי בגרסתו הסופית ויעדכנו על מועד חדש להשלמת ההליך.
8. סה"כ פרק הזמן לטיפול בבקשות לשינוי משמעותי ומהותי לא יעלה על 240 יום.
9. סה"כ פרק הזמן לטיפול בבקשות לשינוי אחר לא יעלה על 90 יום.
10. במידה והחליט הממונה כי נדרש דיון פומבי:
11. מועד הדיון יהיה בתוך 30 ימים ממועד סיום פרק הזמן שניתן להערות הציבור.
12. פרסום שינוי סופי יעשה תוך 15 ימים ממועד הדיון הפומבי. במקרים חריגים יודע הממונה לבעל מקור הפליטה על עיכוב בפרסום השינוי בגרסתו הסופית ויעדכנו על מועד חדש להשלמת ההליך.
13. **הערות**
14. ככל שיוגשו בקשות לשינוי משמעותי או שינוי מהותי, נוספות בעת הליך הטיפול בבקשה לשינוי היתר ובקשות אלו יהיו חלק מתיקון ההיתר, זמן הטיפול בבקשה לשינוי יחושב ממועד הבקשה האחרונה לשינוי.
15. דוגמאות והבהרות לסוגי שינויים נמצאות בנספח ד' בנוהל זה. במקרה בו קיים חוסר בהירות לגבי אופי השינוי על בעל מקור הפליטה לפנות לממונה להבהרה טרם הגשת הבקשה לשינוי.
16. ייתכן ששינוי מהותי ביוזמת הממונה, יבוצע בזמן הליך שינוי תנאי ההיתר לבקשת בעל מקור הפליטה.
17. הטיפול בבקשות לשינוי בהיתרי הפליטה, לרבות שינויים מנהליים, כפופים למצבת כוח אדם באגף איכות אוויר ולפיכך לוחות הזמנים נתונים לשינויים. עם אישור קבלת הבקשה לשינוי, הממונה יעדכן את המפעל מה הוא משך הטיפול הצפוי בבקשה לטיפול והאם משך הטיפול צפוי להתארך מעבר למוגדר בנוהל. ככל שמשך הטיפול יתארך בנוסף, הממונה יעדכן את בעל מקור הפליטה.
18. בהתאם לסעיף 27 לחוק, הוספה של מקור פליטה טעון היתר פליטה חייבת הגשת בקשה חדשה להיתר פליטה על כל המשתמע מכך. יצוין, כי במקרה כזה, יתאפשר לאחד את כל ההיתרים של אותו מקור הפליטה במעמד חידוש היתר הפליטה המקורי. נוהל זה עוסק בשינויים שאינם מחייבים הגשת בקשה חדשה להיתר פליטה.

# אחריות

ראש אגף איכות אוויר אחראי ליישומו של נוהל זה.

# פרסום הנוהל

# נוהל זה יועמד לעיון הציבור באת האינטרנט של המשרד להגנת הסביבה.

# תדירות ריענון הנוהל

# אחת ל-3 שנים יש לבחון את הצורך לעדכן את הנוהל.

# תחילה

# הנוהל יכנס לתוקף החל מיום פרסומו.

# נספחים

* + - * נספח א' – טופס בקשה לביצוע שינוי הפעלה מהותי או משמעותי במקור פליטה
      * נספח ב' – טופס בקשה לביצוע שינויים אחרים בהיתר הפליטה
      * נספח ג' – הצהרת בעל מקור פליטה/ מנהל מקור פליטה, הנלווית לטופס הבקשה
      * נספח ד' – סיווג שינויים אופייניים במפעל טעון היתר

**נספח א' – טופס בקשה לביצוע שינוי הפעלה מהותי או משמעותי במקור פליטה**

**טופס בקשה לשינוי מהותי או משמעותי בהיתר פליטה**

לכבוד

אגף איכות אוויר

המשרד להגנת הסביבה,

heterayplita@sviva.gov.il.

הנדון: **בקשה לשינוי משמעותי בהיתר פליטה לפי תקנות אוויר נקי (היתרי פליטה), התש"ע-2010** **או לשינוי מהותי**

# לפי סעיף 26 וסעיף 27 לחוק אוויר נקי, התשס"ח-2008 (להלן – החוק), מוגשת בזאת בקשה לשינוי היתר פליטה.

# סוג הבקשה להיתר:

בקשה לבצע שינוי הפעלה משמעותי כהגדרתו בסעיף 27 לחוק.

בקשה לבצע שינוי מהותי כהגדרתו בסעיף 26 לחוק.

# פרטים על מקור הפליטה:

(א) שם מקור הפליטה:      ;

(ב) סוג מקור הפליטה:      ;

(ג) כתובת מקור הפליטה:       נ.צ.      ;

(ד) תחום רשות מקומית:      ;

(ה) יחידה סביבתית או איגוד ערים:      ;

(ו) הפרט או הפרטים בתוספת השלישית לחוק שאליו משתייך מקור הפליטה והשינוי המבוקש:      .

# פרטי הבעלים של מקור הפליטה:

|  |  |  |  |
| --- | --- | --- | --- |
| שם בעל העסק | ח"פ/ת"ז | כתובת | טלפון |
|  |  |  |  |
|  |  |  |  |
|  |  |  |  |

# פרטי המנהלים של מקור הפליטה:

|  |  |  |  |  |
| --- | --- | --- | --- | --- |
| שמות המנהלים | ח"פ/ת"ז | כתובת | טלפון | תפקיד |
| שם ושם משפחה |  |  |  |  |
|  |  |  |  |  |
|  |  |  |  |  |
|  |  |  |  |  |

# פרטי איש הקשר:

|  |  |  |  |  |  |  |
| --- | --- | --- | --- | --- | --- | --- |
| שם | תפקיד | מס' זהות | טלפון | טלפון נייד | כתובת דואר אלקטרוני | כתובת למשלוח דואר |
|  |  |  |  |  |  |  |

# פרטי עורכי הבקשה – יש לציין את פרטיו של מי שביצע בעבור בעל מקור הפליטה בדיקות נדרשות לצורך הכנת מסמך ממסמכי הבקשה, שאינו עובד של בעל מקור הפליטה.

|  |  |  |  |  |  |
| --- | --- | --- | --- | --- | --- |
| שם עורך הבקשה | הבדיקות שביצע/חוות דעת שנתן | טלפון | טלפון נייד | כתובת דואר אלקטרוני | כתובת למשלוח דואר |
|  |  |  |  |  |  |
|  |  |  |  |  |  |
|  |  |  |  |  |  |

# היתרים ורישיונות (יש לצרף עותק מכל מסמך):

|  |  |  |  |
| --- | --- | --- | --- |
| סוג ההיתר/רישיון/הוראה | חיקוק | תאריך תחילת תוקף | תאריך תום תוקף |
|  |  |  |  |
|  |  |  |  |
|  |  |  |  |

# מצורפים לבקשה

אישור על תשלום אגרה, למגישים בקשה לשינוי הפעלה משמעותי בלבד.

הצהרת בעל מקור הפליטה, למגישים בקשה לשינוי הפעלה משמעותי בלבד.

הצהרת מנהל מקור הפליטה, למגישים בקשה לשינוי הפעלה משמעותי בלבד.

מסמכי הבקשה להיתר פליטה בהם יחול שינוי כתוצאה מהשינוי המשמעותי במקור הפליטה.

תיאור מפורט של השינוי המהותי המבוקש לרבות טפסים, נימוקים ואסמכתאות

# תיאור השינוי המבוקש

|  |
| --- |
| פירוט בקצרה על מהות השינוי המבוקש במפעל (משמעותי או מהותי) |

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

תאריך חתימת בעל מקור פליטה

**נספח ב' – טופס בקשה לביצוע שינוי מנהלי בהיתר פליטה**

לכבוד

אגף איכות אוויר

המשרד להגנת הסביבה,

heterayplita@sviva.gov.il.

הנדון: **בקשה לביצוע שינוי אחר בהיתר פליטה לפי חוק אוויר נקי, התשס"ח-2008**

1. לפי סעיף 26 לחוק אוויר נקי, התשס"ח-2008 (להלן – החוק), מוגשת בזאת בקשה לביצוע שינוי בתנאי היתר פליטה.
2. **פרטים על מקור הפליטה**:

(א) שם מקור הפליטה:      ;

(ב) סוג מקור הפליטה:      ;

(ג) כתובת מקור הפליטה:       נ.צ.      ;

(ד) תחום רשות מקומית:      ;

(ה) יחידה סביבתית או איגוד ערים:      ;

(ו) הפרט או הפרטים בתוספת השלישית לחוק שאליו משתייך מקור הפליטה:      ;

1. **פרטי הבעלים של מקור הפליטה**:

|  |  |  |  |
| --- | --- | --- | --- |
| שם בעל העסק | ח"פ/ת"ז | כתובת | טלפון |
|  |  |  |  |
|  |  |  |  |
|  |  |  |  |

1. **פרטי המנהלים של מקור הפליטה**:

|  |  |  |  |  |
| --- | --- | --- | --- | --- |
| שמות המנהלים | ח"פ/ת"ז | כתובת | טלפון | תפקיד |
| שם ושם משפחה |  |  |  |  |
|  |  |  |  |  |
|  |  |  |  |  |
|  |  |  |  |  |

1. **פרטי איש הקשר**:

|  |  |  |  |  |  |  |
| --- | --- | --- | --- | --- | --- | --- |
| שם | תפקיד | מס' זהות | טלפון | טלפון נייד | כתובת דואר אלקטרוני | כתובת למשלוח דואר |
|  |  |  |  |  |  |  |

1. **פרטי עורכי הבקשה** – יש לציין את פרטיו של מי שביצע בעבור בעל מקור הפליטה בדיקות נדרשות לצורך הכנת מסמך ממסמכי הבקשה, שאינו עובד של בעל מקור הפליטה.

|  |  |  |  |  |  |
| --- | --- | --- | --- | --- | --- |
| שם עורך הבקשה | הבדיקות שביצע/חוות דעת שנתן | טלפון | טלפון נייד | כתובת דואר אלקטרוני | כתובת למשלוח דואר |
|  |  |  |  |  |  |
|  |  |  |  |  |  |
|  |  |  |  |  |  |

1. **תיאור השינוי המבוקש-** 
   * 1. יש לפרט בקצרה על מהות השינוי וכן לסמן לאיזה קטגוריה משתייך השינוי ולצרף את הטפסים המעודכנים.

|  |
| --- |
| פירוט בקצרה על מהות השינוי המבוקש במפעל |

* + 1. יש לסמן את הקטגוריה/ות אליו משתייך השינוי ולצרף את הטפסים המתאימים המעודכנים

העברת בעלות/ שינוי שם/ ח.פ- יש להגיש את הטופס להעברת בקשה להיתר פליטה מתוך תקנות אוויר נקי (היתרי פליטה)- התשע-2010

שינוי פרטי ארובה או הוספת ארובה (הנובעת מדרישות ההיתר) -יש לצרף טופס 2.2.1.

שינוי במתקן טיפול או הוספת מתקן טיפול (הנובע מדרישות ההיתר) – יש לצרף טופס 2.3.

הוספה או שינוי בתכולת מכל – יש לצרף טופס מכלים -2.1.4- לפי העניין.

הוספת תנאים המאפשרים ביצוע ניסוי במפעל- יש לנמק מדוע בעל מקור פליטה מעוניין לערוך ניסוי ומה מטרתו.

אחר – יש לצרף נימוק ואסמכתאות רלוונטיות, לרבות טפסים במידה ונדרש.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

תאריך חתימת בעל מקור פליטה

**נספח ג' – הצהרת בעל מקור פליטה/ מנהל מקור פליטה, הנלווית לטופס הבקשה לשינוי הפעלה משמעותי**

**הצהרת בעל/ מנהל מקור הפליטה**

אני הח"מ       נושא ת"ז מס'      , לאחר שהוזהרתי כי עלי להצהיר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת כלהלן:

1. אני עושה תצהיר זה כחלק בלתי נפרד מבקשה להיתר פליטה/ מבקשה לביצוע שינויים בהיתר פליטה, המוגש על ידי (שם מגיש הבקשה) לפי חוק אוויר נקי, התשס"ח-2008.

2. הפרטים והנתונים המפורטים בבקשה ובמסמכים המצורפים לבקשה הם מדויקים, נכונים ומלאים, למיטב ידיעתי ואמונתי.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

תאריך חתימה

5129371

**אישור**

אני החתום מטה, עו"ד      , מאשר בזאת כי ביום       הופיע בפני      ,

המוכר לי אישית  שזיהיתי אותו על פי תעודת זהות מס'       ולאחר שהזהרתיו כי עליו לומר את האמת כולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר נכונות הצהרתו דלעיל וחתם עליה.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

תאריך חתימה

**נספח ד' – סיווג שינויים אופיינים במפעל טעון היתר**

**הבהרות:**

* + 1. טבלה זו אינה מהווה רשימה סגורה.
    2. טבלה זו מכילה דוגמאות לשינויים במפעלים טעוני היתר פליטה לאוויר וסיווגם על בסיס מקרים שכיחים שהתקבלו במשרד.
    3. ככל שלבעל מקור הפליטה יש ספק לגבי סיווג השינוי עליו להתייעץ עם הממונה.
    4. בהתאם לקבוע בהיתרי הפליטה, רכז איכות אוויר רשאי לתת ארכות ליישום דרישות הקבועות בהיתר. ארכות אלה, לא יעלו על שלושה חודשים. ארכות מעבר לשלושה חודשים יועברו להחלטת הממונה. ארכה ליישום תנאים לתקופה העולה על חצי שנה תחשב לשינוי מהותי.

| **סיווג השינוי** | **דוגמאות** |
| --- | --- |
| **שינוי משמעותי -לפי סעיף 27 בחוק** | הוספת פעילות או מתקן או קו ייצור חדש שאינו כלול בהיתר הפליטה, אך אינו טעון היתר בפני עצמו. הוספה זו מהווה שינוי משמעותי גם אם כתוצאה מהשינוי אין עלייה או שינוי בפליטות המזהמים במקור הפליטה. |
| התקנת מערכת טיפול שונה משהוגדר בהיתר או פירוק מערכת טיפול (שלא בשל הפסקת פליטת המזהמים), במידה ומערכת הטיפול תטפל בצורה פחות יעילה מהמערכת המוגדרת בהיתר. |
| הוספת ארובה למתקן קיים |
| שינויים תפעוליים במתקן קיים הגורמים לעלייה של לפחות 5% מכלל הפליטות במקור הפליטה, כתוצאה משינויים תפעוליים. יצוין, כי היקף זה הוא כלל אצבע והממונה יוכל לקבוע, באופן מנומק, במקרים המתאימים כי גם היקף אחר מהווה שינוי משמעותי. |
| שינויים תפעוליים במתקן קיים הגורמים לשינוי בפליטות ופליטת מזהמים שלא מופיעים בהיתר. למשל, כתוצאה משינוי בחומרי גלם בתהליך קיים. |
| **שינוי מהותי – לפי סעיף 26 בחוק** | דחייה ביישום דרישות בהיתר הפליטה הקיים תחשב כשינוי מהותי במקרים הבאים:   * אורכה לדרישה להפחתת פליטת מזהם באיזור שבו קיימת חריגה בערכי סביבה של אותו מזהם. * אורכה לדרישה להפחתת פליטות של מזהמים עם מידת סיכון סביבתי או בריאותי גבוהה (מסרטנים, דיאוקסינים ופוראנים וכו'). * אורכה לדרישה להפחתת פליטות ממקורות משמעותיים- ארובות עם ספיקה הגדולה מ-250,000 מק"ת/שעה. |
| שינוי יחידות הקבועות בהיתר פליטה מריכוז מזהם לקצב פליטה. |
| **שינוי אחר- הדורש תיקון היתר** | שינוי פרטי ארובה, כולל שינוי תדירות דיגום ותיוג |
|  | הוספת ארובה הנובעת מדרישות ההיתר אך לא מוטמעת בהיתר |
|  | הוספת מתקן טיפול שלא מוגדר ולא נדרש בהיתר על מנת לצמצם בערכי פליטת המזהמים ושאינו מביא לתוספת של פליטה של מזהמים |
|  | החלפת/ הוספת מתקן טיפול - החלפת מתקן טיפול בשווה ערך ללא שינוי בערכי פליטה;  הוספת מתקן טיפול הנובע מדרישות ההיתר אך לא מוטמע בהיתר. |
|  | החלפת בעלות היתר/שם / ח.פ |
|  | החלפת חומר המאוחסן במכל - ככל שבהיתר מופיעה רשימת מכלים ושלא מדובר בשינוי חומר גלם |
| הוספת תנאים לביצוע ניסוי - במידה ואין תנאים כאלה בהיתר ויש הצדקה לאשר את הניסוי. |
| סגירת מתקנים/ צמצום פעילות שלא מבטל היתר פליטה. |
| **שינויים שאינם דורשים תיקון היתר אלא דיווח ו/או אישור רכז איכות אוויר או ממונה, ככל שדיווח כאמור נדרש בהיתר הפליטה** | הוספת מתקן עזר שאינו טעון היתר - הוספת מגדל קירור הצורך מי רשת, או מערכות קירור הוספת מכל אחסון העומד בדרישות היתר הפליטה ומותאם לחומר המאוחסן כאשר אין רשימת מכלים בהיתר. |
| אישור הליך ניסוי - כאשר יש תנאים בהיתר המאשרים ביצוע ניסוי, הניסוי יאושר ע"י הממונה. |
|  | אישור קליטת זרם פסולת מסוכנת חדש - בהתאם לתנאים בהיתר הפליטה, ובאישור רכז איכות אוויר. |
|  | שינוי תדירות ביצוע LDAR- בהתאם לתנאים בהיתר. |
|  | עלייה בהיקף הייצור ללא תוספת רכיבי ציוד במתקני ייצור וללא שינוי בפליטות (דיווח במסגרת הדוח השנתי). |
|  |